गाँव के कुछ लड़कों से शेखर की बात होती थी. शेखर उनके इशारों को भी कुछ समझने लगा था. अगले दिन गाँव में एक साधु का आना हुआ. समूचा गाँव उस साधु की तरफ दौड़ पड़ा. गाँव वालों को लगा की शायद यही सारी समस्याओं का निदान कर सकते हैं.शेखर ने उस साधु को संदेह के घेरे में ले लिया. उसकी आँखों की चमक, उसका बोलचाल और चाल-ढ़ाल को देखकर ऐसा ही लगा था की वह भाड़े पर भेजा हुआ किसी का दूत है. लोगों की बातों को सुनने के बाद उसने अपना फर्मान सुनाया-" इस गाँव के कुल देवता यहाँ के लोगों से नाराज़ हैं"